Қазақ тілі пәні бойынша 6-сыныптан алынатын білім үзігінің тапсырмалары

 1-мәтін. **Отбасы**

Отбасы мүшелерінің арасында сыйластық пен махаббат орнаса, ол отбасы ең бақытты жанұя болып саналады. Әр жексенбі және түрлі мейрамдар сайын отбасы мүшелері ата мен әженің шаңырағындағы мол дастарқан басына жиналып бір-бірлеріне деген құттықтауларын білдіреді. Себебі оларды отбасылық рухани құндылықтар біріктіреді.

Жанұяның қонақ күту рәсімі ұлтына, салт-дәстүріне, мәдениетіне байланысты әртүрлі болады. Қазақ халқы қонақжай халық болғандықтан, келген қонақты төрге шығарып, ақ дастарқан жайған.

Қазақ отбасында үлкенге құрмет көрсету, кішіге қамқор болу, мерекелерді қара шаңырақта қарсы алу ... отбасылық дәстүрлер ертеден қалыптасқан. Бала дүниеге келгенде, шілдехана, бесік той, тұсаукесер, сүндет той сияқты мерекелерді туған-туысқандарымен бірге тойлайды.

Отбасылық дәстүр мен мейрамдар жанұядағы **адамдардың** бір-біріне деген сенімділігін әрі құрметін нығайтады. Ол болашақ ұрпақ тәрбиесінде де маңызды рөл атқарады.

**1. Мәтін мазмұнына қай мақал сәйкес?**

А) Туған жерге туың тік.

В) Отан отбасынан басталады

С) Отан үшін отқа түс, күймейсің,

Арың үшін алыссаң, өлмейсің.

Д) Батыр туса,ел ырысы.

**2. Көп нүктенің орнына қай сөз қойылады?**

А) болмаса

В) әйтпесе

С) сияқты

Д) сондықтан .

**3) Соңғы абзацтағы қарамен берілген сөзді қай сөзбен алмастыруға болады?**

А) балалардың

В) ұрпақтардың

С) ағалардың

Д) кісілердің

Д) әйгілі

4) Мәтіннен күрделі атауларды теріп жаз

Қос сөздер\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Біріккен сөздер\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тіркескен сөздер\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2-мәтін.**Қазақстандағы ең ірі кітапхана**

Қазақстанның ең ірі кітапханаларының бірі – Семейдегі Абай атындағы кітапхана және өлкетану мұражайы. 1883 жылы Е. П. Михаэлис, Н.Я.Коншиндердің жәрдем беруімен ашылған болатын. Алғашқы жылы кітапхана қорында 274 дана кітап болып, 130 оқырманға қызмет көрсеткен.

Ең алғашқы мәдениет ошақтарының бірі қоғамдық кітапхананың ашылуы Семей қаласының тұрғындары үшін маңызды оқиға болды.

Абай қыстың бір күнінде Семейдің Гоголь атындағы кітапханасына барып, өзі оқып бітірген Толстойдың 1-том кітабын қайтарып, 2-томын сұрайды. Кітапхананың ішіндегі оқырмандар орыстар екен, басында тымағы бар, аяғында етігі, үстінде қара тоны бар қазақтың Толстойдың кітабын сұрап тұрғанын көргенде, отырған орыстар қайран қалады. Ақынның жанына Е.П. Михаэлис келіп танысып, ол таныстық баянды достықпен жалғасады.

Кітапхананың алғашқы оқырмандарының бірі болған Абай бұрын қолына түскен кітапты оқитын болса, енді Михаэлистің кеңесімен кітаптарды таңдап оқитын болды. Абай қалаға келген сайын кітапханаға соғып, өзіне қажет кітап, газет-журналдарды алып, қыста қалада жатып, ал жазда қоржынын толтырып, ауылына алып қайтып, үзбей оқыған.

**5. 1883 жыл тұрғындар үшін қандай оқиға болды?**

А) кітапхана мен мұражайдың ашылуы

В) Михаэлис пен Коншиннің келуі

С) Абайдың бірінші рет кітапханаға келуі

Д) Оқырмандардың қайран қалуы

**6. Мәтінде Абайдың қандай қасиеті ерекшеленеді?**

А) суретке құмарлығы

В) еңбекке құмарлығы

С) кітапқа құмарлығы

Д) табиғатқа құмарлығы

**7. «қала» сөзінің синонимін тап?**

А) ауыл

В) қыстақ

С) шаһар

Д) мәдени орын

**8) Кітапхана, жәрдем сөздеріне фонетикалық талдау жасаңыз.**